User:Amgd2016vem/sandbox/Tablouri dintr-o expoziție de Modest Musorgsky

Amgd2016vem (talk) 08:22, 13 June 2017 (UTC)

Tablouri dintr-o expoziție new article content ...

= Tabouri dintr-o expoziție = Modest Petrovich Musorgsky (21 martie 1839 – 28 martie 1881) a fost un compozitor rus care a făcut parte din „Grupul celor 5” și care a încercat să aducă inovații în muzica rusă a perioadei romantice.

Surse de inspiratie
Multe din lucrările sale sunt inspirate din istoria Rusiei, folclorul rus și din temele naționale. Lucrări inspirate din izvoarele menționate sunt opera Boris Godunov, poemul Noapte pe Muntele Pleșuv și suitele pentru pian Tablouri dintr-o expoziție. Pentru foarte mult timp lucrările lui Musorgsky au fost cunoscute în versiuni corectate sau completate de alți compozitori, iar multe dintre compozițiile sale au fost cunoscute în forma și scriitura lor originală doar postmortem.

Trioul Musorgsky-Hartmann-Stasov
Probabil în anul 1868 Musorgsky îl întâlnește pe artistul, arhitectul și designer-ul Viktor Hartmann care datorită pasiunii pe care o împărțea cu compozitorul față de cauza artei intrinseci rusești au devenit curând buni prieteni. Este foarte posibil ca ei să se fi întâlnit în casa criticului Vladimir Stasov, care a urmărit carierele celor doi artiști cu foarte mare interes. Potrivit testamentului lui Stasov, Hartmann îi dăruise lui Musorgsky două dintre tabourile sale, care mai târziu au constituit baza lucrării Tabouri dintr-o expoziție. Moartea subită a lui Hartamann la data de 4 august 1873 din cauza unui anevrism l-a șocat pe compozitor cât și pe cei din lumea artistică rusă. Stasov a ajutat la organizarea unei expoziții în memoria artistului care a cuprins peste 400 de lucrări ale lui Hartamann, la Academia Imperială a Artiștilor, din Saint Petersburg, în perioada februarie - martie 1874. Musorgsky a împrumut expoziției cele două tabouri dăruite de Hartmann și a fost prezent în persoana la comemorarea de la Saint Petersburg a artistului.

Perioada de compoziție a suitelor și publicarea lor
Mai târziu, în luna iunie, când se afla la două treimi din compunerea ciclului de piese Fără Soare, Musorgski a fost inspirat să compună Tablouri dintr-o expoziție, lucrare pe care a finalizat-o în 20 de zile (2 – 22 iunie). Muzica este o reprezentare a turului său făcut în expoziția organizată în memoria lui Hartmann iar fiecare cele 10 piese sunt o ilustrare a tablourilor artistului. La 5 zile după ce a finalizat compoziția a scris pe pagina de titlu a manuscrisului un tribut pentru Vladimir Stasov, pentru care este dedicată aceasta lucrare. O lună mai târziu adaugă un comentariu prin care își exprima intenția de publicare a lucrării. Piesele nu au fost publicate decât în 1886, la 5 ani după moartea compozitorului, când o ediție a prietenului și colegului său, Rimsky-Korsakov a fost publicată. Ediția nu a fost o reprezentare fidelă a scriiturii lui Musorgsky, ci prezenta un text corectat care conținea greșeli. Abia în 1931, la comemorarea celor 50 de ani de la moartea compozitorlui a fost publicată o ediție a Tablourilor dintr-o expoziție care respecta mauscrisul compozitorului. Facsmililul manuscrisului lui Musorgsky a fost publicat în 1975.